

ที่ มท ๐๘๑๖.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ภายในประเทศ ที่ทางฝ่ายสาธารณสุขได้ประเมินสถานการณ์ว่าค่อนข้างทรงตัวและมีแนวโน้มคลี่คลายไปในทางที่ดีขึ้น ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ศบค.) จึงได้เริ่มผ่อนปรนมาตรการต่าง ๆ มากขึ้น โดยนายกรัฐมนตรีได้มีข้อกำหนดออกตามความในมาตรา ๙ แห่งพระราชกำหนดการบริหารราชการ ในสถานการณ์ฉุกเฉิน พ.ศ. ๒๕๔๘ (ฉบับที่ ๓๒) ประกาศ ณ วันที่ ๒๘ สิงหาคม ๒๕๖๔ มีผลตั้งแต่วันที่ ๑ กันยายน ๒๕๖๔ ในส่วนที่เกี่ยวข้องกับโรงเรียนหรือสถาบันการศึกษา ได้กำหนดให้โรงเรียน หรือสถาบันการศึกษาทุกประเภท สามารถใช้อาคารหรือสถานที่จัดการเรียนการสอน การสอบ การฝึกอบรม หรือการทำกิจกรรมใดๆ ที่มีผู้เข้าร่วมกิจกรรมจำนวนมากได้

 กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่นที่มีการจัดการศึกษาขั้นพื้นฐานและอาชีวศึกษา (โรงเรียนและวิทยาลัย) ตอบแบบสำรวจการจัดการเรียนการสอนสถานศึกษาในสังกัดองค์กรปกครองส่วนท้องถิ่น ประจำเดือนกันยายน ๒๕๖๔ โดยสแกน OR Code ท้ายหนังสือฉบับนี้ และตอบแบบสำรวจดังกล่าวใน Google Forms เพื่อกรมส่งเสริมการปกครองท้องถิ่นจักได้รวบรวมข้อมูลและวางแผนเพื่อดำเนินการเตรียมความพร้อมในการจัดการเรียนการสอนในภาคเรียนที่ ๒ ปีการศึกษา ๒๕๖๔ ต่อไป

 กรมส่งเสริมการปกครองท้องถิ่น

 กันยายน ๒๕๖๔

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร ๐-๒๒๔๑-๙๐๒๑-๓ ต่อ ๒๑๘



ผอ.กง.สศ...................................

หน.ฝ. .......................................

จนท...........................................

http://bit.ly/2YLegVt